
ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

120. Τροποποίηση του Π. Δ/τος Ϊ2/1988 «Οργανισμός του Τα¬ 

μείου Σύνταξης και Επικουρικής Ασφάλισης Προσωπικού Γε- 
ωργικών Συνεταιρικών Οργανώσεων» (ΦΕΚ 
7/Α/15.1.1988). 1 

121. Αναδιάρθρωση Υπηρεσιών του Υπουργείου Δημόσιας Τάξης 

κατά τροποποίηση του Π.Δ. 582/84 «Σύσταση, οργάνωση 
και λειτουργία κεντρικών και περιφερειακών Υπηρεσιών του 
Υπουργείου Δημόσιας Τάξης» (Α-208). 2 

122. Προαγωγή του Αστυνομικού Σταθμού Κερατέας Αττικής σε 

Αστυνομικό Τμήμα. 3 


ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 120 (1) 

Τροποποίηση του Π. Δ/τος 12/1988 «Οργανισμός του Ταμείου Σύ¬ 
νταξης και Επικουρικής Ασφάλισης Προσωπικού Γεωργικών Συνε¬ 
ταιρικών Οργανώσεων» (ΦΕΚ 7/Α/15.1.1988). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) της παρ. 5 του άρθρου 24 του ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/Α/1985) 

β) του ν. 1586/86 «Βαθμολογική διάρθρωση των θέσεων του Δημο¬ 
σίου, νομικών προσώπων δημοσίου δικαίου και των Οργανισμών τοπι¬ 
κής Αυτοδιοίκησης και άλλες διατάξεις» (ΦΕΚ 37/Α/1.4.86) και 
ιδιαίτερα της παρ. 10 του άρθρου 9 του ίδιου νόμου. 

γ) του άρθρου 17 παρ. 1 του ν. 1320/83 «Πρόσληψη στο Δημόσιο 
τομέα και άλλες διατάξεις» (ΦΕΚ 6/Α/83). 

δ) της παρ. 2 του άρθρου 13 και της παρ. 35 του άρθρου 23 του ν. 
1735/1987 «Προσλήψεις στο δημόσιο τομέα, κοινωνικός έλεγχος στη 
δημόσια διοίκηση, πολιτικά δικαιώματα και άλλες διατάξεις» (ΦΕΚ 
195/Α/11.11.87). 

ε) της παρ. 4 του άρθρου 68 του ν. 1622/1986 (ΦΕΚ 92/Α/86). 

2. Την 1002081/28/89 απόφαση του Πρωθυπουργού και του 
Υπουργού Οικονομικών «Ανάθεση αρμοδιοτήτων στον Υφυπουργό Οι¬ 
κονομικών» (ΦΕΚ 10/Β/89). 

3. Την 570/1988 γνωμοδότηση του Συμβουλίου της Επικράτειας 


μετά από πρόταση των Υπουργών Προεδρίας της Κυβέρνησης, Εσωτε¬ 
ρικών, Εθνικής Οικονομίας, Υγείας, Πρόνοιας και Κοινωνικών Ασφαλί¬ 
σεων και του Υφυπουργού Οικονομικών, αποφασίζουμε: 

Άρθρο 1 

Τα άρθρα 1 και 2 του Π. Δ/τος 12/1988 (ΦΕΚ 7/Α/15.1.1988) 
αντικαθίστανται ως εξής: 

«Άρθρο 1 

Διάρθρωση υπηρεσιών 

1. Οι υπηρεσίες του Ταμείου Σύνταξης και Επικουρικής Ασφάλισης 
Προσωπικού Γεωργικών Συνεταιρικών Οργανώσεων (Τ.Σ. και ΕΑΠ- 
ΓΣΟ) αποτελούν Διεύθυνση συγκροτούμενη ως εξής: 
α) Τμήμα Ασφάλισης Μητρώου 
β) Τμήμα Εσόδων 
γ) Τμήμα Παροχών 
δ) Τμήμα Διοικητικού 
ε) Τμήμα Οικονομικού 
στ) Τμήμα Μηχανογράφησης 
ζ) Γραφείο Νομικών Υποθέσεων 

η) Περιφερειακό γραφείο Ανατολικής, Κεντρικής, Δυτικής Μακεδο¬ 
νίας, Θράκης και Θεσσαλίας, με έδρα τη Θεσσαλονίκη και τοπικά όρια 
ολόκληρη τη Μακεδονία και Θράκη και τη Θεσσαλία. 

θ) Περιφερειακό γραφείο Δυτικής Ελλάδος, Πελοποννήσου, Ηπείρου 
και Ιονίων Νήσων με έδρα την Πάτρα και τοπικά όρια τα όρια των Νο¬ 
μών Αιτωλοακαρνανίας, Αχαΐας, Ηλείας, Κορινθίας, Αργολίδος, Αρκα¬ 
δίας, Μεσσηνίας και Λακωνίας, της Ηπείρου και των Ιονίων Νήσων. 

Άρθρο 2 

Αρμοδιότητες Διεύθυνσης 

Οι αρμοδιότητες της Διεύθυνσης ανάγονται στα παρακάτω θέματα 
κατανεμόμενα'μεταξύ των τμημάτων και των γραφείων ως ακολού¬ 
θως: 

α) Τμήμα Ασφάλισης Μητρώου: 

Μέριμνα για την υπαγωγή στην ασφάλιση του Ταμείου κάθε κατά νό¬ 
μου ασφαλιστέου προσώπου. 

Μέριμνα για την ασφαλιστική τακτοποίηση κάθε κατά νόμο προσώ¬ 
που που έπρεπε να είχε τακτοποιηθεί ασφαλιστικώς. 

Τήρηση Γενικού Μητρώου ασφαλισμένων και αλληλογραφία με 
ασφαλισμένους και εργοδότες, 
β) Τμήμα Εσόδων: 

Μέριμνα για την κανονική είσπραξη των εσόδων από ασφαλιστικές 
εισφορές και τη λήψη κάθε (αναγκαστικού μέτρου για είσπραξη καθυστε- 
ρουμένων εισφορών, ως και διακανονισμό και τακτοποίηση σύμφωνα με 
το νόμο, καθυστερουμένων εισφορών. Συμφωνία ατομικών λογαρια¬ 
σμών εργοδοτών. Βεβαίωση των εσόδων από εισφορές μετά από έλεγχο 
των λογαριασμών και εργοδοτών. 

Υπολογισμό και επιβολή προσθέτων τελών, λόγω καθυστέρησης κα¬ 
ταβολής των εισφοροκρατήσεων. 

γ) Τμήμα Παροχών: 

Παραλαβή και έλεγχος δκαιολογητικών συνταξιοδοτήσεως και αλ¬ 
ληλογραφία με άλλους Ασφαλιστικούς Οργανισμούς για προσμέτρηση 
χρόνου ασφάλισης. 

Επιμέλεια για την εφαρμογή όλων των διατάξεων επί των παροχών 
και της εξαγοράς προϋπηρεσίας. Αναγνώριση στρατιωτικής θητείας 
ασφαλισμένων και συνταξιούχων. Έλεγχος δικαιώματος προσμέτρηοης 
χρόνου διαδοχικής ασφάλισης και παροχή ασφαλιστικών στοιχείων κα¬ 
θώς και μέριμνα για τον καθορισμό χρόνου ασφάλισης των ασφαλισμέ¬ 
νων. 

Απαιτήσεις και υποχρεώσεις του Ταμείου έναντι των άλλων Ασφαλι¬ 
στικών Οργανισμών από τη διαδοχική ασφάλιση. 

Τήρηση αρχείου και μητρώου συνταξιούχων του Ταμείου, ενημέ¬ 
ρωση των ατομικών φακέλων και τήρηση πρωτοκόλλου συνταξιοδοτι- 
κών αποφάσεων. 

Παρακολούθηση διάρκειας αναπηριών και παραπομπή σε Υγειονομι¬ 
κές Επιτροπές του ΙΚΑ. 

δ) Τμήμα Διοικητικού 

Εφαρμογή των διατάξεων που αφορούν θέματα κατάστασης προσω¬ 
πικού, τήρηση συστήματος παρακολούθησης, των στοιχείων των υπαλ¬ 
λήλων με ατομικά Δελτία, καθώς και των ατομικών φακέλων του προ- 
σωπκού αυτού. 

Εισήγηση σε θέματα προγραμματισμού ανθρώπινου δυναμικού, αξιο¬ 
ποίησης και εκπαίδευσης προσωπκού. Παραλαβή και πρωτοκόλληση 
εισερχόμενης, εξερχόμενης και εμπιστευτικής αλληλογραφίας. Εξυπη¬ 
ρέτηση και παροχή πληροφοριών στους πολίτες. 

Έκδοση εγκυκλίων, κοινοποίηση εγγράφων και εγκυκλίων, παρα¬ 
λαβή και τήρηση σειρών' Φύλλων Εφημερίδοις της Κυβέρνησης, εκτύ¬ 
πωση και αναπαραγωγή εγκυκλίων και διαφόρων εντύπων, φροντίδα 
για την τήρηση αρχείου εγκυκλίων και βιβλιοδέτηση αυτών. 

Η μέριμνα για τη βεβαίωση του γνήσιου της υπογραφής του προσω¬ 
πκού και των πολιτών. 

Η βεβαίωση από τον Προϊστάμενο ή το νόμιμο οιναπληρωτή του της 
ακρίβειοις αντιγράφων, φωτογραφιών ή φωτοτυπιών, εγγράφων των 
οποίων το πρωτότυπο έχει εκδοθεί από το Ταμείο και γενικά δικαιολο- 
γητκών, ύστερα από αντιπαραβολή τους με το επιδεικνυόμενο σχετικό 
πρωτότυπο ή ακριβές αντίγραφο. 

Η μέριμνα για τη σύσταση στις Υπηρεσίες πάγιας προκαταβολής 
χαρτοσήμου και λοιπών ενσήμων καθώς και εντύπων υπεύθυνων δηλώ¬ 
σεων για την εξυπηρέτηση των πολιτών. Μέριμνα για τη συγκρότηση 
κάθε φύσης Επιτροπών. Ορισμός εκπροσώπων σε συμβούλια και επι¬ 
τροπές. Χαρακτηρισμός της αλληλογραφίας και δακτυλογράφηση εγ¬ 
γράφων. 

Επισκευή και συντήρηση του κτιρίου. Συντήρηση των ηλεκτρολογι- 
κών και κοινών τηλεφωνικών εγκαταστάσεων, συντήρηση υδραυλικών 
εγκαταστάσεων. Μέριμνα για τη συντήρηση του εξοπλισμού γραφείων. 
Καθαριότητα και φύλαξη του κτιρίου του Ταμείου. 

ε) Τμήμα Οικονομικού 

Τήρηση λογιστκών βιβλίων, κατάρτιση και παρακολούθηση της 
εκτελϊσεως του Προϋπολογισμού, των εσόδων και εξόδων του Ταμείου 
του ετήσιου ισολογισμού και απολογισμού μετά της οικείαις εκθέσεως. 

Έκδοση χρηματκών ενταλμάτων πληρωμής και εντολών πληρω¬ 
μής και παρακολούθηση λογαριασμών μετά Δημοσίου και τρίτων. 

Μέριμνα για την κατά τις κείμενες διατάξεις πραγματοποίηση των 
δαπανών και εκκαθάριση των αποδοχών και λοιπών αποζημιώσεων του 
προσωπκού. 

Εκτέλεση αποφάσεων του Διευθυντού του Ταμείου για απονομή συ¬ 
ντάξεων. Παρακολούθηση μεταβολών των συντάξεων, υπολογισμός 
των κρατήσεων επί συντάξεων νέων συνταξιούχων και έλεγχος επιτα¬ 
γών εκτελεαθεισών και μη. 

Παροχή και παρακολούθηση δανείων ασφαλισμένων και συνταξιού¬ 
χων, παρακολούθηση εξοφλήσεως προϋπηρεσιών των συνταξιούχων. 

Τήρηση των χρεωπιστωτικών λογαριασμών εργοδοτών και ασφαλι¬ 
σμένων, παρακολούθηση και. συμφωνία των αντιγράφων λογαριασμών 
(ΕΧΤΚΑΙΤ) της Αγροτκής Τράπεζας της Ελλάδος στον τομέα της πί- 
στωσης. 

Τήρηση των απαραίτητων βιβλίων μισθοδοσίας. Φροντίδα για τις 
προμήθειες κάθε είδους υλικού. Διενέργεια διαγωνισμών προμήθειας, 
κάθε είδους υλκού, και εξοπλισμού και ανάθεση έργου. 

Παρακολούθηση της εξέλιξης των διαφόρων συμβάσεων που έχει συ¬ 
νάψει το Ταμείο και εμπρόθεσμη αντιμετώπιση των ζητημάτων που τυ¬ 
χόν προκύπτουν. 


Τήρηση καταλόγου - Μητρώου προμηθευτών και αξιολόγησή τους. 
Επιμέλεια για την κατάρτιση και παρακολούθηση της εκτέλεσης του 
ετησίου προγράμματος προμηθειών. Μέριμνα για την παραλαβή, απο¬ 
θήκευση, διαφύλαξη των κάθε φύσης υλκών μηχανογραφκή παρακο¬ 
λούθηση των υλικών, τήρηση μητρώου ειδών μηχανικού και λοιπού 
εξοπλισμού. 

Μέριμνα για την παρακολούθηση, την αξιοποίηση και την εκμετάλ¬ 
λευση της περιουσίας του Ταμείου και την είσπραξη των εσόδων που 
προέρχονται από αυτή. 

Συντήρηση και επισκευή των ακινήτων του Ταμείου και του εξοπλι¬ 
σμού τους. 

στ) Τμήμα Μηχανογράφησης 

Μέριμνα για την επεξεργασία στοιχείων και μηχανογράφησης όλων 
των εργασιών του Ταμείου. 

Επιμέλεια της ανάλυσης και αχεδιασμό των υπό μηχανογράφηση ερ¬ 
γασιών. Κατάρτιση σχετικών προγραμμάτων. Μέριμνα για την κωδι¬ 
κοποίηση των εχόντων ανάγκη υπηρεσιακών στοιχείων. Τήρηση, ενη¬ 
μέρωση και ταξινόμηση του μηχανογραφκού αρχείου, 
ζ) Γραφείο Νομικών Υποθέσεων 

Προάσπιση δια της δκαστκής οδού των συμφερόντων του Ταμείου 
και επίλυση κάθε νομκού θέματος που ήθελε προκύψει κατά τη λειτουρ¬ 
γία του Ταμείου. 

Ο Προϊστάμενος του γραφείου παρίσταται και εκπροσωπεί το Τα¬ 
μείο, ενώπιον κάθε δικαστηρίου αρχής ή Υπηρεσίας, 
η) Περιφερειακά Γραφεία Θεσσαλονίκης και Πάτρας 
Μέριμνα για τήν εγγραφή και ασφάλιση των υπαγομένων στην ασφά¬ 
λιση του Ταμείου της περιφέρειας του. 

Επιμέλεια για τον έλεγχο των εργοδοτών και τη βεβαίωση και εί¬ 
σπραξη των εισφορών, χειρισμός, γενικά των υποθέσεων του Ταμείου». 

Άρθρο 2 
Σύσταση θέσεων 

Στο Ταμείο Σύνταξης και Επικουρικής Ασφάλισης Προσωπκού Γε- 
ωργκών Συνεταιρικών Οργανώσεων, συνιστώνται δέκα (10) νέες θέ¬ 
σεις προσωπικού ως εξής: 

ΚΑΤΗΓΟΡΙΑ ΠΕ 

Κλάδος ΠΕ Διοκητκός - Οικονομικός, τρεις (3) θέσεις. 
ΚΑΤΗΓΟΡΙΑ ΤΕ 

Κλάδος ΤΕ Διοικητικός - Λογιστικός, δύο (2) θέσεις. 
ΚΑΤΗΓΟΡΙΑ ΔΕ 

Κλάδος ΔΕ Διοικητκός - Λογιστκός, δύο (2) θέσεις. 

Κλάδος ΔΕ Δαχτυλογράφων - Στενογράφων, ειδικότητας Δακτυλο- 
γράφων ελληνκής, δύο (2) θέσεις. 

Μία (1) θέση καθαρίστριας μερικής απασχόλησης με σχέση εργασίας 
ιδιωτκού δικαίου αορίστου χρόνου (4ωρη απασχόληση ημερήσια). 

Άρθρο 3 

Διάρθρωση θέσεων 

Οι θέσεις του προσωπκού του Ταμείου Σύνταξης και Επικουρικής 
Ασφάλισης Γεωργικών Συνεταιρικών Οργανώσεων που προβλέπονται 
από το άρθρο 4 του Π. Δ/τος 12/88 (ΦΕΚ 7/Α/15.1.88) και το άρ¬ 
θρο 2 του παρόντος διαρθρώνονται κατά κατηγορία και κλάδο, ως εξής: 

Α’ ΜΟΝΙΜΟ ΠΡΟΣΩΠΙΚΟ 
α) ΚΑΤΗΓΟΡΙΑ ΠΕ 

Κλάδος ΠΕ Διοικητικός - Οικονομικός, θέσεις δέκα. 

Κλάδος ΠΕ Πληροφορικής (ειδκότητας επιστήμης των υπολογι¬ 
στών), θέση μία (1). 
β) ΚΑΤΗΓΟΡΙΑ ΤΕ 

Κλάδος ΤΕ Διοκητκός - Λογιστκός, θέσεις δέκα (10). 

Κλάδος ΤΕ Πληροφορκής (ειδκότητας πληροφορικής), θέσεις δύο 

( 2 ). 

γ) ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός, θέσεις είκοσι δύο (22). 
Κλάδος ΔΕ Προσωπκού Η/Υ (ειδικότητας χειριστών ηλεκτρονικού 
υπολογιστή), θέσεις πέντε (5). 

Κλάδος ΔΕ Δαχτυλογράφων - Στενογράφων, ειδκότητας Δακτυλο- 
γράφων Ελληνικής, θέσεις δύο (2). 
δ) ΚΑΤΗΓΟΡΙΑ ΥΕ 

Κλάδος ΥΕ Επιμελητών, θέσεις τρεις (3). 

Στον Κλάδο αυτό, κατατάσσονται οι υπάλληλοι του Κλάδου ΥΕ Βοη¬ 
θητικού Προσωπικού. , 

Β' ΛΟΙΠΟ ΠΡΟΣΩΠΙΚΟ 

Μία (1) θέση δικηγόρου, με έμμισθη εντολή και άδεια δικηγορίας 
στον Άρειο Πάγο. 

Μία (1) θέση καθαρίστριας με σχέση εργασίας ιδιωτικού δικαίου. 

Μία (1) θέση καθαρίστριας μερικής απασχόλησης με σχέση εργασίας 
ιδιωτικού δικαίου αορίστου χρόνου (4ωρη απασχόληση ημερήσια). 

Επιτρέπεται η πρόσληψη ενός πολιτικού μηχανικού με σύμβαση ερ¬ 
γασίας ιδιωτικού δικαίου ορισμένου χρόνου (2 μήνες απασχόλησης το 
χρόνο) για κάλυψη των περιοδικών αναγκών του Ταμείου που προέρχο¬ 
νται από επίβλεψη και συντήρηση της ακίνητης περιουσίας του Ταμείου. 

Προσόντα διορισμού για την πρόσληψη του πολιτικού μηχανικού, 
ορίζονται τα εξής: Δίπλωμα αντίστοιχης ειδικότητας Ανώτατης Σχολής 
του Εθνικού Μετσόβιου Πολυτεχνείου (Ε,Μ.Π.) ή Πολυτεχνικής Σχο¬ 
λής Πανεπιστημίου της ημεδαπής ή ισότιμο δίπλωμα Σχολής της αλλο¬ 
δαπής και άδεια άσκησης επαγγέλματος. 

Άρθρο 4 
Κατανομή θέσεων 

Από τις θέσεις προσωπικού του Ταμείου Σύνταξης και Επικουρικής 
Ασφάλισης Προσωπικού Γεωργικών Συνεταιρικών Οργανώσεων που 
προβλέπονται στο άρθρο 3 του παρόντος διατάγματος κατανέμονται 
στις Περιφερειακές Υπηρεσίες του Ταμείου οι εξής: 

α) Γραφείο Θεσσαλονίκης 

ΚΑΤΗΓΟΡΙΑ ΠΕ 

Κλάδος ΠΕ Διοικητικός - Οικονομικός, μία (1) θέση. 
ΚΑΤΗΓΟΡΙΑ ΤΕ 

Κλάδος ΤΕ Διοικητικός - Λογιστικός, μία (1) θέση. 

ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός, τρεις (3) θέσεις. 

β) Περιφερειακό Γραφείο Πάτροις 

ΚΑΤΗΓΟΡΙΑ ΠΕ 

Κλάδος ΠΕ Διοικητικός - Οικονομικός, μία (1) θέση. 

ΚΑΤΗΓΟΡΙΑ ΤΕ 

Κλάδος ΤΕ Διοικητικός - Λογιστικός, μία (1) θέση. 

ΚΑΤΗΓΟΡΙΑ ΔΕ 

Κλάδος ΔΕ Διοικητικός - Λογιστικός, δύο (2) θέσεις. 

Άρθρο 5 

Στα Περιφερειακά Γραφεία προΐστανται υπάλληλοι των Κλάδων ΠΕ 
Διοικητικού - Οικονομικού ή ΤΕ Διοικητικού - Λογιστικού ή ΔΕ Διοικη¬ 
τικού - Λογιστικού. 


Άρθρο 6 
Τελικές διατάξεις 

Κατά τα λοιπά, ισχύουν οι διατάξεις του Π. Δ/τος 12/1988 (ΦΕΚ 

7/ 

Α/15.1.1988). 

Στον Υπουργό Υγείας, Πρόνοιας και Κοινωνικών Ασφαλίσεων, ανα¬ 
θέτουμε τη δημοσίευση και εκτέλεση του παρόντος διατάγματος. 

Αθήνα, 16 Φεβρουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 


ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 


ΕΣΩΤΕΡΙΚΟΝ 


ΑΓ. ΚΟΥΤΣΟΓΙΩΡΓΑΣ ΑΠ.-ΑΘ. ΤΣΟΧΑΤΖΟΠΟΥΛΟΣ 


ΕΘΝΙΚΗΣ ΟΙΚΟΝΟΜΙΑΣ 

Π. ΡΟΥΜΕΛΙΩΤΗΣ 


ΥΦΥΠΟΥΡΓΟΣ 

ΟΙΚΟΝΟΜΙΚΟΝ 

ΗΛ. ΠΑΠΑΗΛΙΑΣ 


ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΑΠ. ΚΑΚΛΑΜΑΝΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 121 (2) 

Αναδιάρθρωση Υπηρεσιών του Υπουργείου Δημόσιας Τάξης κατά τρο¬ 
ποποίηση του Π.Δ. 582/84 «Σύσταση, οργάνωση και λειτουργία 
κεντρικών και περιφερειακών Υπηρεσιών του Υπουργείου Δημόσιας 
Τάξης» (Α-208). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1, εδαφ. α, β και δ του Νόμου 1481/1984 
(ΦΕΚ Α'-152) «Οργανισμός Υπουργείου Δημόσιας Τάξης», όπως αντι- 
καταστάθηκε με το άρθρο 1 παρ. 1 του Ν. 1590/1986 (ΦΕΚ Α’-49). 
β. Του άρθρου 53 παρ. 1 του Ν. 1481/1984. 
γ. Του Π.Δ. 137/1986 (ΦΕΚ Α'-51) «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας Τάξης». 

2. Την υπ’ αριθ. 92/1989 γνωμοδότηση του Συμβουλίου της Επι¬ 
κράτειας, ύστερα από πρόταση του Υπουργού Δημόσιας Τάξης, αποφα¬ 
σίζουμε: 

Άρθρο 1 

1. Στην παράγραφο 4 του άρθρου 13 του Π.Δ. 582/1984 (Α'-208) 
προστίθεται εδάφιο δ' ως εξής: 

«δ. Διεύθυνση Αντιμετώπισης Ειδικών Εγκλημάτων Βίας». 

2. Στο άρθρο 13 του ως άνω διατάγματος προστίθενται παράγραφοι 
5, 6, 7, 8, 9, 10, 11 και 12 ως εξής: 

«5.α. Η Διεύθυνση Αντιμετώπισης Ειδικών Εγκλημάτων Βίας, έχει 
ως αποστολή την αντιμετώπιση των ειδικών εγκλημάτων βίας (τρομο¬ 
κρατικών ενεργειών) και εδαφική αρμοδιότητα εκείνη της Γενικής 
Αστυνομικής Διεύθυνσης Αττικής. 

Η Διεύθυνση διαρθρώνεται εσωτερικά από: 

(1) Το Τμήμα Συντονισμού. 

(2) Το Τμήμα Εξακριβώσεων. 

(3) Το Τμήμα Ερευνών. 

(4) Το Τμήμα Εξουδετέρωσης Εκρηκτικών Μηχανισμών. 

(5) Την Ειδική Κατασταλτική Αντιτρομοκρατική Μονάδα 
(Ε.Κ.Α.Μ.), η οποία λειτουργεί σε επίπεδο τμήματος. 

(6) Το Τμήμα Εσωτερικών Λειτουργιών. 

(7) Το Τμήμα Διαχείρισης Υλικού - Χρηματικού, 
β. Το Τμήμα Συντονισμού μεριμνά για την: 

(1) Συνεργασία και το συντονισμό των λοιπών Τμημάτων της Διεύ¬ 
θυνσης σε θέματα αποστολής της, σύμφωνα με τις εντολές του διευθυντή 
της. 

(2) Ενέργεια μελετών και αναλύσεων σε σοβαρά θέματα αρμοδιότη¬ 
τας της Διεύθυνσης. 

(3) Παροχή επιστημονικής και τεχνικής υποστήριξης στα Τμήματα 
της Διεύθυνσης καθώς και τη μηχανοργάνωση του αρχείου. 

γ. Το Τμήμα Εξακριβώσεων συλλέγει πληροφορίες και παρακολου¬ 
θεί τη δραστηριότητα ατόμων και κυρίως οργανωμένων ομάδων, ημε¬ 
δαπών και αλλοδαπών, για την πρόληψη και καταστολή ενεργειών που 
στρέφονται, με τη χρήση βίας και εν γένει τρομοκρατικών μέσων, κατά 
της ασφάλειας του Κράτους και του δημοκρατικού πολιτεύματος ως και 
κατά προσώπων και πραγμάτων. 

δ. Το Τμήμα Ερευνών ενεργεί για την πρόληψη και καταστολή των 
ενεργειών του προηγούμενου εδαφίου. 

ε. Το Τμήμα Εξουδετέρωσης Εκρηκτικών Μηχανισμών και αυτο¬ 
σχεδίων βομβών έχει τις αρμοδιότητες, που καθορίζονται από το Π.Δ. 
357/1986 (Α--157). 

στ. Η Ειδική Κατασταλτική Αντιτρομοκρατική Μονάδα έχει ως απο¬ 
στολή την ταχεία και αποτελεσματική επέμβαση σε σοβαρές και εξαιρε¬ 
τικούς επικίνδυνες καταστάσεις, όπως είναι οι ένοπλες συγκρούσεις, ορ¬ 
γανωμένες ληστείες, αεροπειρατείες, απαγωγές προσώπων και γενι¬ 
κώς σε περιπτώσεις για τις οποίες απαιτείται επέμβαση προσώπικού 
αρτίως εκπαιδευμένου και πλήρως εξοπλισμένου με σύγχρονα όπλα και 
τεχνικά μέσα. 

ζ. Το Τμήμα Εσωτερικών Λειτουργιών έχει τις αρμοδιότητες που 
ορίζονται στις παραγράφους 2 και 3 του άρθρου 73 του Π.Δ. 582/ 
1984 και τη διαχείριση θεμάτων τεχνικών μέσων. Σε περίπτωση συστέ- 
γασης της Διεύθυνσης Αντιμετώπισης Ειδικών Εγκλημάτων Βίας, οι 
αρμοδιότητες των εδαφίων δ, ε και στ' της παρ. 2 του άρθρου 73 του 
Π.Δ. 582/1984 ασκούνται από την Υπηρεσία με την οποία συστεγάζε¬ 
ται. 

η. Το Τμήμα Διαχείρισης Υλικού - Χρηματικού έχει τις αρμοδιότητες 
της παραγράφου 4 του άρθρου 73 του Π.Δ. 582/1984. 

6. Η δραστηριότητα της Διεύθυνσης, για θέματα της αρμοδιότητάς 
της, επεκτείνεται και πέραν της περιοχής της Γενικής Αστυνομικής 
Διεύθυνσης Αττικής, εφόσον αυτό επιβάλλεται κατά την κρίση του Διευ¬ 
θυντή της Διεύθυνσης. Οι κατά τόπους αστυνομικές Υπηρεσίες υποχρε- 
ούνται να συνδράμουν το έργο της, όταν παρίσταται ανάγκη. 

, 7. Οι Γενικές Αστυνομικές Διευθύνσεις Αττικής και Θεσσαλονίκης 
και οι Αστυνομικές Διευθύνσεις Νομών καθώς και οι υφιστάμενες αυτών 
Υπηρεσίες συνεργάζονται στενά με τη Διεύθυνση Αντιμετώπισης Ειδι¬ 
κών Εγκλημάτων Βίας, ανταλλάσσουν απευθείας πληροφορίες και αλ- 
ληλοβοηθούνται για την πρόληψη και καταστολή των ενεργειών του 
εδαφίου γ. Ειδικότερα η Γενική Αστυνομική Διεύθυνση Αττικής και οι 
υφιστάμενες Υπηρεσίες της υποχρεούνται να παρέχουν στη Διεύθυνση 
Αντιμετώπισης Ειδικών Εγκλημάτων Βίας, αμέσως και κατά απόλυτη 
προτεραιότητα, κάθε συνδρομή που απαιτείται απευθείας από αυτές. 

8. Οι Υπηρεσίες της Ελληνικής Αστυνομίας υποχρεούνται, αμελλητί, 
να γνωρίζουν στη Διεύθυνση Αντιμετώπισης Ειδικών Εγκλημάτων 
Βίας με κοινοποίηση στις ιεραρχικά προϊστάμενες ενδιάμεσες Υπηρε¬ 
σίες, κάθε στοιχείο και πληροφορία, που σχετίζεται με την αποστολή 
της. Διαταγές των Κεντρικών Υπηρεσιών του Υπουργείου Δημόσιας 
Τάξης, που απευθύνονται στην ανωτέρω Διεύθυνση, εφόσον κρίνεται 
σκόπιμο, κοινοποιούνται και στις άλλες Υπηρεσίες Ασφάλειας. 

9. Το προσωπικό της Διεύθυνσης Αντιμετώπισης Ειδικών Εγκλημά¬ 
των Βίας, κατά την άσκηση των καθηκόντων του, έχει δικαίωμα πρό¬ 
σβασης στα αρχεία των Υπηρεσιών της Ελληνικής Αστυνομίας, ύστερα 
από ενημέρωση των Προϊσταμένων αυτών. 

10. Ο Διευθυντής της Διεύθυνσης Αντιμετώπισης Ειδικών Εγκλημά¬ 
των Βίας είναι Υποστράτηγος ή Ταξίαρχος ή Αστυνομικός Διευθυντής. 
Η Διεύθυνση αυτή εφοδιάζεται με τα απαιτούμενα, για την εκπλήρωση 
της αποστολής της, σύγχρονα επιστημονικά, τεχνικά και υλικά μέσα. 

11. Με τις διατάξεις του παρόντος διατάγματος δεν θίγονται οι αρ¬ 
μοδιότητες που έχουν, από τις υφιστάμενες διατάξεις, οι Υπηρεσίες της 
Αστυνομίας, σχετικά με τη διαχείριση θεμάτων αντιμετώπισης των ειδι¬ 
κών εγκλημάτων βίας (τρομοκρατικών ενεργειών). 

12. ’Οπου στις διατάξεις του Π.Δ. 454/1988 (Α'-206) αναφέρεται 
Υποδιεύθυνση Αντιμετώπισης Ειδικών Εγκλημάτων Βίας νοείται η 
Διεύθυνση Αντιμετώπισης Ειδικών Εγκλημάτων Βίας. 

"Αρθρο 2 

Το εδάφιο β’ της παραγράφου 3 του άρθρου 8 του Π.Δ. 95/1987 
(Α'-56), όπως αυτή αντικαταστάθηκε με το άρθρο 1 του Π.Δ. 454/ 
1988, καθώς και το άρθρο 3 του Π.Δ. 454/1988 καταργούνται. Επί¬ 
σης καταργούνται το εδάφιο γ' της παρ. 1 του άρθρου 11 του Π.Δ. 95/ 
1987 και η παρ. 4 του άρθρου 10 του Π.Δ. 161/1988». 

"Αρθρο 3 

Οι αρμοδιότητες, που αναφέρονται στο εδάφιο ε της παρ. 8 του άρ¬ 
θρου 7 του Π.Δ. 161/1988 (Α'-74) ασκούνται και από το Τμήμα Ενη¬ 
μέρωσης της Υποδιεύθυνσης Κρατικής Ασφάλειας της Διεύθυνσης 
Ασφάλειας Αττικής μέσα στα όρια της τοπικής της δικαιοδοσίας. 


"Αρθρο 4 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Δημόσιας Τάξης, αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 20 Φεβρουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 
ΔΗΜΟΣΙΑΣ ΤΑΞΗΣ 

ΓΙΩΡΓΟΣ ΠΕΤΣΟΓ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ" ΑΡΙΘ. 122 (3) 

Προαγωγή του Αστυνομικού Σταθμού Κεράτέας Αττικής σε Αστυνο¬ 
μικό Τμήμα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντας υπόψη: 

1. Τις διατάξεις: 

α. Του άρθρου 11 παρ. 1, εδαφ. α' και β" του Νόμου 1481/1984 
(ΦΕΚ Α’-152) «Οργανισμός Υπουργείου Δημόσιας Τάξης», όπως αντι- 
καταστάθηκε με το άρθρο 1 παρ. 1 του Ν. 1590/1986 (ΦΕΚ Α"-49). 

β. Του Π.Δ. 137/1986 (ΦΕΚ Α'-51) «Συγκρότηση της Γενικής 
Γραμματείας Δημόσιας Τάξης σε Υπουργείο Δημόσιας Τάξης». 

γ. Της 7004/3/8 από 21.12.1988 (ΦΕΚ Β'-921) απόφασης του 
Πρωθυπουργού και του Υπουργού Δημόσιας Τάξης «Ανάθεση αρμοδιο¬ 
τήτων στον Υφυπουργό Δημόσιας Τάξης Σήφη Βαλυράκη». 

2. Την υπ’ αριθ. 487 από 6.7.1988 γνωμοδότηση του Συμβουλίου 
της Επικράτειας, ύστερα από πρόταση του Υφυπουργού Δημόσιας Τά¬ 
ξης, αποφασίζουμε: 

Άρθρο μόνο 

Ο Αστυνομικός Σταθμός Κερατέας της Γενικής Αστυνομικής Διεύ¬ 
θυνσης Αττικής προάγεται σε Αστυνομικό Τμήμα και υπάγεται στην 
Υποδιεύθυνση Αστυνομίας Κρωπίας. 

Στον Υφυπουργό Δημόσιας Τάξης, αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 9 Φεβρουάριου 1989 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΦΥΠΟΥΡΓΟΣ 
ΔΗΜΟΣΙΑΣ ΤΑΞΗΣ 

ΣΗΦΗΣ ΒΑΛΥΡΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




